Ráðstefna mannvirkjanefnda Norðurlandanna var haldin hér á landi fyrir nokkru og var hluti af dagskrá ráðstefnunnar að heimsækja knattspyrnuvelli og fræðast um ástand og uppbyggingu þeirra . Af því tilefni kom hópurinn í heimsókn á Nettóvöllinn í Keflavík og skoðaði ástand hans ásamt því að fá fræðslu um uppbyggingu og aðferðir sem notaðar voru þegar völlurinn var enduruppbyggður árið 2010 . Völlurinn fékk hæstu einkunn í þessari úttekt og hrifust fundarmenn mjög af uppbyggingu og gæðum vallarins . Mannvirkjanefnd KSÍ er stjórn KSÍ og aðildarfélögum sambandsins til ráðgjafar um knattspyrnumannvirki . Nefndin annast flokkun knattspyrnuvalla og gerir tillögur til stjórnar KSÍ um veitingu keppnisleyfa fyrir leikvelli . Nettóvöllurinn í Keflavík hefur fengið afar jákvæða dóma frá eftirlitsaðilum KSÍ í sumar og ítrekað fengið mat uppá „ frammúrskarandi “ ástand , sem er einkar jákvætt sérstaklega þar sem veðuraðstæður hafa verið einstaklega óhagstæðar . Knattspyrnudeild Keflavíkur sér um rekstur vallarins samkvæmt samningi við Íþrótta - og tómstundasvið Reykjanesbæjar og í vor var samið við sérlegan ráðgjafa , Lauftækni til að vera ráðgefandi og eftirlitsaðili með viðhaldsframkvæmdum á vellinum . Með svona dómum og úttektum má glöggt sjá að ráðgjafasamningurinn , ásamt góðu starfi vallarstjórans Sævars Leifssonar og hans starfsmanna er að skila sér með beinum hætti . Íþrótta - og tómstundasvið Reykjanesbæjar óskar viðkomandi aðilum til hamingju með þennan góða árangur og jákvæðu umsögn fagaðila .